Perjanjian Sistova

Perjanjian Sistova mengakhiri perang Austria-Turki terakhir (1787–91). Ia ditaja oleh Great Britain, Prusia dan Belanda, dan telah ditandatangani di Sistova (kini terletak di Svishtov) dalam negara Bulgaria pada 4 Ogos 1791. Perjanjian ini ditandatangani antara kerajaan Turki Uthmaniyyah di bawah pemerintahan Sultan Selim III dengan Austria. Antara isi perjanjian ini, mengembalikan sempadan kedua - dua kerajaan ini kepada keadaan sebelum perang pada tahun 1787. Ia ditulis didalam bahasa Turki dan Perancis.

Terma-terma
Austria telah dikalahkan pada tahun pertama perang, tetapi kemudian berjaya menawan Belgrade, dan mendapat kemenangan lain berdekatan Calafat pada tahun 1790. Sekutu Austria, Rusia juga menang besar. Tetapi Austria kemudian diancam oleh serangan daripada Prusia; serta ekoran tercetusnya Revolusi Perancis, menarik perhatian Austria. Di bawah tekanan ini, Austria menerima hanya keuntungan kecil dari peperangan: iaitu bandar Orşova dan dua buah kawasan kecil di perbatasan Croatia yang mana dilepaskan kepada Austria.

Perjanjian ini menamatkan Perang Austria-Uthmaniyyah. Austria tidak menyertai peperangan yang diketuai oleh Rusia menentang Uthmaniyah semasa kurun ke-19 dan 20.

Selepas perang dengan Turki tamat, Austria menyertai Prusia dalam Deklarasi Pillnitz pada 27 Ogos. Austria menolak sebarang perluasan ke atas Empayar Uthmaniyah. Sebagai balasan, Prusia berjanji tidak akan meluaskan kuasa ke timur dan tidak akan menyokong Revolusi Brabant. Kedua-dua negara berikrar untuk campur tangan di Perancis sekiranya semua kuasa-kuasa Eropah bersetuju ia perlu dilakukan.

Rujukan

1791 di Austria
1791 di Monarki Habsburg
1791 di Empayar Uthmaniyah
Perjanjian 1791
Sistova
Svishtov
Perjanjian Monarki Habsburg
Perjanjian Empayar Uthmaniyah